CELEX: 62008CN0183
Language: mt
Date: 2008-04-29 00:00:00
Title: Kawża C-183/08 P: Appell ippreżentat fid- 29 ta' April 2008 mill-Kummissjoni tal-Komunitajiet Ewropej mis-sentenza tal-Qorti tal-Prim'Istanza (Il-Ħames Awla) mogħtija fl- 14 ta' Frar 2008 fil-kawża T-351/05, Provincia di Imperia vs Il-Kummissjoni

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/20
            
         Appell ippreżentat fid-29 ta' April 2008 mill-Kummissjoni tal-Komunitajiet Ewropej mis-sentenza tal-Qorti tal-Prim'Istanza (Il-Ħames Awla) mogħtija fl-14 ta' Frar 2008 fil-kawża T-351/05, Provincia di Imperia vs Il-Kummissjoni
   (Kawża C-183/08 P)
   (2008/C 209/28)
   Lingwa tal-kawża: Il-Franċiż
   Partijiet
   
      Appellanti: Il-Kummissjoni tal-Komunitajiet Ewropej (rappreżentanti: D. Martin u L. Flynn, aġenti)
   
      Appellata: Provincia di Imperia
   Talbiet ta' l-appellanti
   
               —
            
            
               tannulla s-sentenza tal-Qorti tal-Prim'Istanza ta' l-14 ta' Frar 2008 fil-kawża T-351/05;
            
         
               —
            
            
               tiddikjara inammissibbli r-rikors ippreżentat mill-Provincia di Imperia f'din il-kawża;
            
         
               —
            
            
               tikkundanna lill-Provincia di Imperia għall-ispejjeż tal-Kummissjoni f'din il-kawża.
            
         Aggravji u argumenti prinċipali
   Bl-appell tagħha l-Kummissjoni tilmenta li s-sentenza appellata kisret il-kundizzjonijiet ta' ammissibbiltà ta' rikors għal annullament ippreżentat taħt l-Artikolu 230 KE, b'mod partikolari meta tikkunsidra li r-rikorrenti fl-ewwel istanza kellha interess ġuridiku. Rikors għal annullament ippreżentat minn persuna fiżika jew ġuridika mhuwiex ammissibbli ħlief meta dan ir-rikors ikun jista', bir-riżultat tiegħu, jagħti benefiċċju lill-awtur tiegħu. Issa, f'dan il-każ, ir-rikors tar-rikorrenti huwa manifestament inammissibbli peress li sentenza ta' annullament ta' l-att ikkontestat, ma tistax, hija stess, tagħti “benefiċċju” lil din il-parti. Fil-fatt l-għoti ta' sussidju huwa konċessjoni mogħtija mill-Kummissjoni, u għalhekk, offerent li jirrispondi għal appell għal proposti ma jkollu l-ebda dritt jikseb tali sussidju.
   Sussidjarjament, il-Kummissjoni ssostni li, anke jekk ir-rikorrenti fl-ewwel istanza kellha interess ġuridiku fil-ġurnata meta ppreżentat ir-rikors, l-istess interess kien ipotetikament spiċċa fil-ġurnata meta l-Qorti tal-Ġustizzja tat is-sentenza appellata minħabba li l-baġit kollu destinat għas-sejħa għal proposti kien spiċċa u l-programmazzjoni kienet intemmet.